**GANDURI LA DEMITERE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GÂNDURI LA DEMITERE

E rândul tău basescule traian

Să schimbi palatul cu-o celulă strâmtă.

Să nu mai sorbi din whisky pe divan

Ci să te iei cu şobolani la trântă.

Eşti alb ca doliul celor ce-au pierdut

Fiinţe dragi ucise de sistem.

În urma ta laşi timp pierdut şi slut

Şi pentru toate astea te blestem.

Să-ţi piară mintea şi să-ţi piară graiul,

Să nu mai umpli lumea de venin.

Să-ţi fie greu să-ţi bei până şi ceaiul

Şi să te stingi puţin câte puţin.

Să ai în minte paturi de spitale

Mucegăind când oameni mor la poartă.

Să-ţi fie orele mereu mai goale

Şi mâna ta din ce în ce mai moartă.

Să plângi şi să cerşeşti la cap de pod

Cum plânge ţara sub călcâiul tău.

Nu te mai vrem scârbavnice Irod.

Nu te mai vrem scârbavnice călău.

Nu vrem să pleci pe mări şi pe oceane.

Ai mlastinit izvorul vieţii noastre.

Prin mlaştini vrem să te târăşti traiane

Cu toţi şmenarii hâzi ai găştii voastre.

Să va-nnecati în smârc şi putregai,

Striviţi de anii ce ni i-ai furat.

În ţara noastră loc să nu mai ai

Cum n-au copiii care ne-au plecat

Goniţi în alte ţări, expatriaţi

Să-şi afle peste mări un alt cămin.

Tu să rămâi cu slugi şi cu argaţi

Nu te mai vrem. Mai ai aşa puţin!!!

Andrei Stomff

23 iulie 2012